Tuanku Abdul Rahman

Tuanku Abdul Rahman Ibni Tuanku Haji Sir Muhammad Shah I  (Jawi: ; 24 Ogos 1895 – 1 April 1960) ialah Yang di-Pertuan Besar Negeri Sembilan VIII yang merupakan Yang di-Pertuan Agong Pertama Persekutuan Tanah Melayu (Malaysia). 

Baginda ditabalkan sebagai Yang di-Pertuan Agong dari 31 Ogos 1957 sehingga kemangkatannya pada 1 April 1960.

 Riwayat hidup رواية هيدوڤ 
Diputerakan di Seri Menanti, Negeri Sembilan, Tuanku Abdul Rahman memperoleh pendidikan awal di Sekolah Melayu Kuala Jempol sehingga tahun 1907. Selepas itu, baginda meneruskan pendidikan Sekolah Menengah di Maktab Melayu Kuala Kangsar selama tujuh tahun sehingga tahun 1914.

Sewaktu penamatan pelajaran sekolah menengahnya, S.P.B. dilantik sebagai Pegawai Melayu di Pejabat Setiausaha Kerajaan Negeri-negeri Melayu Bersekutu. Pada tahun 1915, baginda memulakan kerjaya yang cemerlang sebagai Penolong Pemungut Hasil Tanah di Seremban. Terbukti baginda seorang pegawai yang rajin dan sangat komited terhadap tugas Baginda. Baginda mendesak jabatan itu supaya membuka lebih banyak cawangan di beberapa daerah lain di Negeri Sembilan.

Seterusnya baginda dilantik sebagai Penolong Pegawai Melayu di Klang sebelum ditukarkan semula ke daerah lain. Kemudian Baginda dihantar bertugas sebagai Penolong Pemungut Hasil Tanah di Hulu Selangor. Berkat usaha gigih dan ketekunan baginda selama ini, baginda telah dinaikkan pangkat sebagai Penolong Pegawai Daerah.

Titik perubahan dalam kerjaya baginda berlaku pada tahun 1925 apabila baginda bertugas untuk jangka masa yang pendek di Mahkamah Agung di Kuala Lumpur. Kemudian, baginda mengiringi paduka ayahanda baginda, yang ketika itu Yang di-Pertuan Besar Negeri Sembilan bercemar duli melawat United Kingdom untuk menyaksikan Pameran Empayar British di Wembley dan untuk menziarahi Raja George V.

Dalam perjalanan ke United Kingdom, baginda membulatkan tekad untuk belajar undang-undang. Hasrat baginda ini mendapat limpah perkenan Tuanku Muhammad, ayahanda baginda. Dengan itu baginda pun terus menetap di United Kingdom sehingga baginda menamatkan pengajian dan memperoleh ijazah undang-undang pada tahun 1930. Berita tentang baginda telah mendapat ijazah undang-undang telah disiarkan dalam surat khabat di Tanah Melayu secara besar-besaran. Terdapat kekeliruan antara Tuanku Abdul Rahman dengan Tunku Abdul Rahman pada ketika itu. Tunku Abdul Rahman ialah adinda kepada besan Tuanku Abdul Rahman.

Baginda diterima menjadi peguam tiga tahun kemudiannya. Selama beberapa tahun yang pertama, baginda berusaha sehingga menjadi Magistret. Kemudiannya baginda dilantik sebagai Pegawai Daerah.

Baginda mempunyai tiga putera dan lima puteri. Permaisuri pertama baginda, D.Y.M.M. Tuanku Maharum berputera seorang putera, D.Y.M.M. Tuanku Munawir, Yang di-Pertuan Besar Negeri Sembilan yang ke-9. Cik Engku Maimunah berputera dua putera dan dua puteri. Yang sulung ialah Y.T.M. Tuanku Aidah. Tuanku Ja’afar ialah putera kedua manakala Tunku Abdullah ialah putera ketiga.

Baginda juga sangat meminati bidang sukan. Antaranya sukan kriket, bola sepak dan tenis. Walau bagaimanapun, sukan yang paling digemari baginda ialah sukan tinju. Malahan, pada zaman mudanya baginda gemar menyarungkan sarung tangan tinju dan bertinju dengan putera-putera baginda.

Yang di-Pertuan Besar (1933 - 1957) يڠ دڤرتوان بسر 
Pada tahun 1933, D.Y.M.M. Tuanku Muhammad mangkat. Tuanku Abdul Rahman terus ditabalkan sebagai Yang di-Pertuan Besar Negeri Sembilan. Ketika itu baginda merupakan seorang peguam bela dan dengan yang demikian baginda merupakan satu-satunya Raja Melayu yang mempunyai kelayakan sebagai peguam bela dan peguam cara.

Yang di-Pertuan Agong (1957 - 1960) يڠ دڤرتوان اڬوڠ 
Pada tahun 1957, baginda dilantik oleh Majlis Raja-Raja sebagai Yang di-Pertuan Agong yang pertama bagi Tanah Melayu dan ditabalkan pada 13 September 1957. Baginda memerintah Negeri Sembilan selama 24 tahun sebelum menjadi Yang di-Pertuan Agong Tanah Melayu yang Pertama. Baginda bersama Raja Permaisuri Agong telah berangkat mencemar duli melawat Brunei selama seminggu pada tahun 1959.

Anakanda انقندا 

 Nama  Tarikh Keputeraan  Tarikh Kemangkatan  Tarikh Berkahwin  Pasangan Diraja  Cucunda  Cicinda  Che Engku Maimunah binti Abdullah (kahwin 1919, telah bercerai) Tunku Aida 27 Mei 1920  29 Mei 1937 Tunku Ma’amor bin Tunku Usoh Tunku Mizan  Tunku Ainunnisa  Tunku Ainah  Tunku Maztom 3 orang puteri Tunku Arishah 2 orang putera dan 3 orang puteri Tuanku Ja’afar 19 Julai 1922 27 Disember 2008 8 Ogos 1942 Tunku Ampuan Najihah Tunku Tan Sri Naquiah Tunku Nadzimuddin Tunku Mir'atun Madihah Tunku Nasaifuddin Tunku Nasruan Adil Tunku Naquiyuddin Tunku Mohamed Alauddin Tunku Alia Nadira Tunku Nadia Sahiya Tunku Khairul Zaim Tunku Imran Tunku Khairil Imran Tunku Tarrant Tunku Abdul Rahman Aminullah Tunku Jawahir Tengku Azra Jahan Juzaila Tengku Aslahuddin Ja’afar Tengku A'zran Abdul Jawaad Tunku Irinah Tengku Alam Shah Amiruddin Tengku Aiman Shahirah Tunku Nadzaruddin Tunku Muhammad Hazim Shah Raden Tunku Muhammad Mish’al Raden Tunku Ines Najiha Raden Tunku Sheilah 2 Mei 1924 25 Mei 2023 23 Ogos 1942 Tunku Daud bin Tunku Besar Burhanuddin Tunku Ivy Mu’hsinah Putri Sian Shaharia binti Sharif Winter Tengku Munasir Tunku Mutalib Tunku Muzaffar Tunku Maisura Adibah Tunku Mu’tasim Tunku Mahzuz Tunku Mahir Tunku Masna Tunku Mukhrizah  Tunku Roxana Paul Kamil LafranceSarah Melane Lafrance Tunku Tan Sri Abdullah 2 Mei 1925 19 Ogos 2008 22 April 1946 (cerai 1958) Tunku Zahara binti Tunku Zakaria Tunku Iskandar Tunku Idalyn Mazura Tunku Izrina Mazuin Tunku Izora Mulaika Tunku Marina Ashraf Mazran Zamani bin ZulkiflyMazlina Zairin binti ZulkiflyMizfarah Zara binti ZulkiflyMazrah Zuraihan binti Zulkifly Tunku Kamil Ikram Tunku Shazwan Kaiyisha Tunku Arina Nakita Tunku Arina Nashita 6 Ogos 1959 (cerai 30 Mac 1966) Cik Yah Zain binti Abdullah Tunku Ya’acob Tunku Elana Khyra Tunku Leana Khyra Tunku Ama’an Khyra Tunku Nadya Khyra Tunku Oma’an Khyra Tunku Ima’an Khyra Tunku Yahaya Tunku Mikael Tunku Halim Tunku Kristina Radin Sunna Tunku Adam Radin 30 Mac 1966 (cerai 20 Februari 1970) Khadija binti Abdullah Tunku Soraya Dakhlah  21 April 1973 (cerai 1991) Cik Engku Chesterina binti Abdullah colspan="2"  10 Ogos 1991 (cerai 1996) Cik Engku Maimuna binti Abdullah colspan="2"  25 April 1997 Che Engku Rozita binti Ahmad Baharuddin Tunku Muhammad Shah  Tunku Intan Kursiah  Tunku Maharunnisa binti Tunku Mambang (kahwin Mac 1921, bercerai 1923) Tuanku Munawir 29 Mac 1922 14 April 1967 1 Januari 1940 Tunku Ampuan Durah Tunku Munawirah Tengku Mu'adzam Sadruddin Tengku Munawir IslahuddinTengku Mu'amir Izzuddin Tunku Mudziah Syed Mashafuddin bin Syed Badaruddin Jamalullail Sharifa Basma Alawiya JamalullailSharifa Bahiya Abla JamalullailSharifa Bashira Asma Jamalullail Tuanku Muhriz Tunku Ali RedhauddinTunku Zain Al-'AbidinTunku Alif Hussein Saifuddin Al-Amin Tunku Anne Dakhlah Siti MazeeraSiti MazlinaSiti Mazlynda Tunku Deborah 2 orang puteri Tunku Deanna Tengku Amera Nafisah Tengku Nadia Azrina Tengku Dahira Azirah Tunku Kurshiah binti Tunku Besar Burhanuddin (kahwin 21 Mac 1929) Sultanah Bahiyah 24 Ogos 1930 26 Ogos 2003 9 Mac 1956 Sultan Abdul Halim Mu’adzam Shah Tunku Puteri Intan Safinaz  Tunku Shahariah 8 April 1932  25 Oktober 1956 Tunku Abdul Rahman Sultan Ismail Tunku Abu Bakar Tunku Kurshiah Aminah Atiah Tunku Abdul Rahman Burhanuddin Tunku Aishah Johara Tunku Zaidah binti Tunku Zakaria (kahwin 1948) Tunku Noraida Zakiah 6 Disember 1950 colspan="2"  Encik Abdul Rahim bin Abdul Manaf Putri Norashiqin 

 Kemangkatan dan pewarisan takhta كمڠكتن دان ڤواريثن تخت 
Tuanku Abdul Rahman mangkat ketika beradu di Istana Negara, Kuala Lumpur pada awal pagi 1 April 1960. Kemangkatan Seri Paduka Baginda telah diumumkan ke seluruh negara oleh Perdana Menteri  Tunku Abdul Rahman Putra. Kali terakhir baginda memperlihatkan diri di khayalak ramai, adalah pada 30 Mac, apabila baginda merasmikan pembukaan peraduan ke-2 bola sepak merebut piala junior Asia di Stadium Merdeka.

Istiadat kemangkatan diadakan di Dewan Perjamuan Istana Negara. Pada 2 April 1960, perarakan mengiringi jenazah baginda telah diadakan di Kuala Lumpur, di mana keranda jati baginda kemudian dibawa oleh kereta api ke Seremban dan kemudian dengan kereta api ke Istana Besar, Seri Menanti. Baginda dimakamkan di Makam Diraja di Seri Menanti, Negeri Sembilan pada 5 April 1960.Mubin Sheppard (1960) The Death and Funeral of His Late Majesty Tuanku Abdul Rahman Malaya in History Vol 6 No. 1 Malayan Historical Society, Kuala Lumpur

Dengan kemangkatan Seri Paduka Baginda Yang di-Pertuan Agong yang pertama, maka Sultan Selangor iaitu Sultan Hisamuddin Alam Shah, Timbalan Yang di-Pertuan Agong telah diisytiharkan untuk menjalankan tugas-tugas Yang di-Pertuan Agong sehinggalah seorang Yang di-Pertuan Agong yang baharu dilantik oleh Majlis Raja-Raja. Manakala Tuanku Munawir pula telah diangkat sebagai Yang di-Pertuan Besar Negeri Sembilan.

 Legasi ليڬاسي 
frames|right|250px
Gambar portret baginda masih lagi digunakan di atas wang kertas Ringgit Malaysia sejak siri pertama (tahun 1967) sehingga kini.

Terasul dan gelaran تراسول دان ڬلرن 
 24 Ogos 1895 – 1912: Yang Amat Mulia Tunku Abdul Rahman ibni Tuanku Muhammad.
 1912 – 1 Ogos 1933: Yang Amat Mulia Tunku Abdul Rahman ibni Tuanku Muhammad, Tunku Muda Serting.
 1 Ogos 1933 – 2 Ogos 1933: Yang Amat Mulia Tunku Abdul Rahman ibni Almarhum Tuanku Muhammad, Tunku Muda Serting.
 2 Ogos 1933 – 31 Ogos 1957: Duli Yang Maha Mulia Tuanku Abdul Rahman ibni Almarhum Tuanku Muhammad, Yang di-Pertuan Besar Negeri Sembilan Darul Khusus.
 31 Ogos 1957 – 1 April 1960: Ke-bawah Duli Yang Maha Mulia Seri Paduka Baginda Yang di-Pertuan Agong Tuanku Abdul Rahman ibni Almarhum Tuanku Muhammad, Yang di-Pertuan Agong Persekutuan Tanah Melayu.

Kurniaan كورنياءن 
Kurniaan negara كورنياءن نڬارا 
 50px Darjah Utama Seri Mahkota Negara (DMN, 31.8.1958)
 50px Seri Maharaja Mangku Negara (SMN)Senarai Seri Paduka Baginda Yang di-Pertuan Agong
Kurniaan asing كورنياءن اسيڠ 
 : Darjah Kerabat Laila Utama Yang Amat Dihormati (DK, 23.4.1959)
 :
 Knight Commander of the Order of St Michael and St George (KCMG, 1934)
 Jubli Perak Raja George V (1935)
 Pingat Kemahkotaan Raja George VI (1937)
 Pingat Kemahkotaan Ratu Elizabeth II (1953)
 Knight Grand Cross of the Order of St Michael and St George (GCMG, 1957)

Keturunan كتورونن 

 Lihat juga ليهت جوݢ 
 Senarai Yang Di-Pertuan Agong Malaysia
 Yang di-Pertuan Besar Negeri Sembilan

Rujukan رجوكن 

Kategori:Yang di-Pertuan Agong pertama
Kategori:Yang di-Pertuan Besar Negeri Sembilan
Kategori:Kelahiran 1895
Kategori:Kematian 1960
Kategori:Orang dari Negeri Sembilan
Kategori:Penerima Darjah Utama Seri Mahkota Negara
 M
Kategori:Tunku Muda Serting
Kategori:Yang di-Pertuan Agong